《海丰道中》
明代·汪思

问欲殊方走画熊，旌旗长在瘴氛中。山松带雾闲藏雨，海蜃吹涛怒斗风。

烟火无家多作耗，鱼盐有户未应穷。可怜万里天王地，何为羁人感断蓬！

作者简介：明徽州府婺源人，字得之。正德十二年进士。擢礼科给事中，历江西右参议。性情温雅，与世无争，而内蕴刚正，人莫敢犯。官至四川副使。